Philon Dialektik

Philon Dialektik (kreeka  Φίλων, 4.–3. sajand eKr) oli vanakreeka filosoof, Megara koolkonna dialektikute esindaja. Tulenevalt tema seotusest Megara koolkonnaga on teda mõnikord nimetatud ka Megara Philoniks, kuigi tema tegeliku päritolu kohta ei ole andmeid säilinud.Susanne Bobzien, "Dialectical School" – Stanford Encyclopedia of Philosophy, 2004/2011 (vaadatud 10.06.2015)

Philon oli Diodoros Kronose õpilane ning stoiku Kitioni Zenoni hea tuttav.Diogenes Laertios, "Väljapaistvate filosoofide eludest, õpetustest ja ütlustest" VII raamat, lõik 16 Aleksandria Clemensi "Stromata" kohaselt olevat ta oma teoses "Menexenos" nimetanud oma õpetaja viit tütart ning väitnud, et ka nendest kõigist saanud dialektikud.Klemes Aleksandriast, "Stromata" IV raamat, 19.peatükk Diogenes Laertiose teose "Väljapaistvate filosoofide eludest, õpetustest ja ütlustest" IX raamatus nimetatud Pyrrhoni õpilane Philon, Philon Dialektiku kaasaegne on tõenäoliselt teine isik, millele viitab ka asjaolu, et Diogenes nimetab teda Philoniks Ateenast.Diogenes Laertios, "Väljapaistvate filosoofide eludest, õpetustest ja ütlustest" IX raamat, lõigud 67 ja 69

Philon Dialektiku filosoofilistest seisukohtadest ei ole palju teada. Sextus Empiricuse väitel vaidles ta oma õpetaja Diodoros Kronosega võimalikkuse ning loogilise järeldamise tõekriteeriumite üle.Sextus Empiricus, "Matemaatikute vastu" VII raamat, 113 jj

Viited

Kategooria:Vanakreeka filosoofid
Kategooria:4. sajand eKr
Kategooria:3. sajand eKr